晚市買1送1，雖然位置偏遠所以都走去試下。餐廳門口係對街，我係YOHO搵左好耐又問人先搵到。叫左牛扒&BBQ豬肋骨牛扒叫左5成熟，有牛肉味得黎又唔硬，仲要冇筋，無需多講，一份牛扒就咁已經足夠。BBQ豬肋骨，D肉已經煮到淋晒完全唔痴骨，我中意。可惜枱與枱之間位置好迫，有D位置(例如我隔離)侍應行都要側身過，每次有人經過我都驚佢會HI到我D野食。以及，全場大約有一半至7成都係大媽，嘈到好似酒樓咁，不過個牛扒真係勁好食，所以我會再光顧。